<classify> Walter Mguluchuma-Katavi MAHAKAMA ya Wilaya ya Mpanda mkoani Katavi, janaimemuhukumu mkazi wa Mtaa wa Mjimwema, Lazaro Charles 35 kutumikia kifungo cha maisha jela, baada ya kupatikanana hatia ya kumbaka na kumpa mimba mtoto wake wa kumzaa. Mtoto huyo mwenye umri wa miaka 14, ni mwanafunzi wa darasala saba Shule ya Msingi Majengo, Manispaa ya Mpanda. Hukumu hiyo iliyovutia hisia za wakazi wengi wa Manispaa ya Mpanda, ilitolewa jana naHakimu Mkazi Mfawidhi wa Mahakama yaWilaya ya Mpanda, Gosper Luoga baada yamahakama kuridhika na ushahidi uliotolewa mahakamani na upande wa mashtaka. Katika kesi hiyo,upande wa mashtaka ambao uliongozwa na mwanasheria wa Serikali, Gregory Muhangwa, ulikuwa na mashahidi watanona upande wa utetezi, mshtakiwa alikuwa na shahidi mmoja ambaye ni mke wake. Awali Muhangwa alidai mahakamani hapo kuwa mshtakiwa alitendakosa hilo kwa nyakati tofauti Januari mosi, 2017 na Aprili 29, mwaka huu. Alidai kuwa mshtakiwa alikuwa akitenda kosa hilo nyumbanikwake, wakati mama wa mtoto alipokuwa akisafiri. Kwamba alikuwa akiingia kwenye chumba alichokuwa akilalamtoto na kumbaka kwa nguvu. Muhangwa alidai kuwa baada ya kumbaka, alikuwa akimwekeamajani sehemu za siri kama dawa ya kienyeji ili kumwondolea maumivu. Alisema hali yamtoto ilianza kubadilika na kuwafanya walimu wake waamue kumpeleka hospitali kufanyavipimo ambavyo vilionyesha ni mjamzito. Alipoulizwa nani kampa ujauzito, alimtaja baba yake mzazi LazaroCharles. Hakimu MkaziMfawidhi Luoga baada ya kusikiliza ushahidi wa kesi hiyo uliotolewa na upandewa mashtaka, alisema mahakama imeridhika nao. Alisema mahakama inamtia hatiani mshtakiwa kwa kosa lakifungu cha sheria namba 158 1 asura ya 16 ya marekebisho ya sheria ya mwaka 2002. Alimtaka mshtakiwa kama atakuwa na sababu yoyote ile yamsingi ambayo inaweza kuishawishi mahakama ili kumpunguzia adhabu ajitetee. Charles aliiomba impatie nakala ya hukumu ya mwenendo wakesi tu, kwani hana utetezi wowote. Baada ya ombi hilo,Muhangwa aliiomba mahakama itoe adhabu kali kwa mshtakiwa ili iwe fundisho kwawazazi wengine wenye tabia kama hiyo. Hakimu Luoga baadaya kusikiliza pande zote, alisoma hukumu na kuiambia mahakama mshtakiwaamepatikana na kosa, hivyo mahakama inamhukumu kutumikia kifungo cha maishajela.  <topic>: KITAIFA 